Observatorul ESO Paranal din deșertul Atacama...
Un ocean de calm și cercetare științifică...
Dar nu astăzi.
Echipele de filmare și actorii au descins aici pentru a înregistra ultima superproducție James Bond -
iar Observatorul Paranal are un rol principal!
Acesta este ESOcast!
Informaţii ştiinţifice de ultimă oră şi viața din spatele scenei la ESO, Observatorul Sudic European.
Explorăm ultima frontieră a universului împreună cu gazda noastră Dr. J, alias Dr. Joe Liske.
Salut și bun venit la acest prim episod al ESOcast.
Acest nou vodcast este menit să vă aducă cele mai fierbinți informații știintifice și ultimele noutăți
de la Observatorul Sudic European, căminul telescoapelor mondiale de ultimă generație.
În acest prim episod avem de fapt niște noutăți mai puțin obișnuite de prezentat.
Observatorul Paranal, unul dintre sediile ESO din Chile,
s-a evidențiat ca locație exotică recomandabilă pentru a filma Quantum of Solace,
ultima aventură a celui mai faimos agent secret, James Bond.
Observatorul Paranal este căminul pentru Very Large Telescope al ESO.
Oferind o matrice de patru ochi giganți de 8 metri, este fără îndoială cel mai avansat telescop din lume.
Paranal este situat pe un munte la 2600 de metri deasupra nivelului mării, în deșertul Atacama,
considerat a fi cel mai uscat loc de pe Terra.
Altitudinea mare și uscăciunea extremă îl fac perfect pentru observații astronomice.
Dar condițiile de la Paranal cer un preț.
In acest mediu deșertic neplăcut, practic nu crește nimic afară.
Umiditatea scade sub 10%, sunt raze ultraviolete solare intense, iar altitudinea mare îngreunează respirația.
Traiul în acest loc extrem de izolat pare ca o vizită pe altă planetă.
Deci nu este de mirare că acest loc a fost ales pentru filmarea Quantum of Solace.
Filmul continuă povestea agentului secret James Bond, interpretat din nou de englezul Daniel Craig.
De această dată el este hotărît să se răzbune pe organizația care i-a cauzat moartea femeii pe care o iubea.
Și acestă misiune este îl aduce în deșert.
Cred că peisajele și ceea ce ne aduce decorul,
și ceea ce îi conferă lui Bond și personajului, este cu adevărat foarte bun
pentru că într-un fel știi că se filmează în deșert și acesta e un fel de reflecție a caracterului și personalității lui Bond,
deoarece deșertul aduce cu sine un fel de singurătate, o anumită pustietate,
iar această solitudine și singurătate reflectă oarecum cine este Bond în acest moment.
Suntem la aproximativ două ore est de Antofagasta care se află pe costa chiliană nordică, in mijlocul pustietății.
Cât de sus? Suntem la cam 10000 de picioare aici?
Am fost destul de norocoși să fim acceptați aici sus, serios, căci este un centru de cercetare,
așa că am fost cu adevărat privilegiați să filmăm sus la observator și să îl folosim ca amplasament cheie în film.
Este un loc uluitor.
Pentru a face posibilă viața și munca oamenilor la Paranal, în tabăra de bază a fost construit un hotel sau o „Reședină”,
ce oferă un refugiu din mediul arid de afară.
Aici, revenită după lungile ture la instalațiile de pe munte,
echipa se poate relaxa și poate respira aer umed, la adăpost de condițiile aspre de afară.
Proiectul de excepție al „Reședinței”, care include o grădină tropicală și o piscină sub un acoperiș bombat futurist,
creează un sentiment de spațiu deschis în interiorul zidurilor de protecție.
Este un adevărat paradis în deșert.
Acestă clădire unică servește ca fundal în filmul Bond.
„Reședința” este de fapt, ascunzătoarea neortodoxului Dominic Greene, interpretat de Mathieu Amalric.
Este fațada lui. Este partea lui frumoasă.
Este pentru salvarea planetei. Este o idee măreață, un parc eco.
Folosind resurse naturale pentru a nu polua planeta, plantând copaci, omorând deșertul. Lucruri minunate.
„Reședința” Paranal este elegantă, construită cu materiale robuste și necostisitoare.
Profitând de existența unei adâncituri a terenului
arhitecții au creat o construcție subterană unică cu o singură fațadă cu deschiderea către oceanul Pacific
ce se află mult mai jos la o distană de aproximativ 12 kilometri.
Are aceeași culoare cu a deșertului și se asortează perfect cu împrejurimile.
Lumina zilei pătrunde în clădire printr-un dom de sticlă larg de 35 de metri,
un acoperiș dreptunghiular și trape luminatoare.
Originalitatea proiectului a făcut posibilă crearea senzatiei de spațiu deschis a interiorului, în ciuda locației subterane.
Echipa de filmare de aproximativ 300 de persoane, a tras unele dintre scenele culminante ale filmului la Paranal.
Directorul general ESO, Tim de Zeeuw, s-a întâmplat să fie acolo în perioada filmărilor.
Suntem cu toții încântați să-i avem aici și este extrem de plăcut să vedem cât de grijulie este echipa cu împrejurimile
și cât de atenți sunt datorită faptului că se găsesc într-un observator operațional, în funcțiune.
Deci, evident, echipa nu a putut filma totul doar la Observator,
așa că au creat o machetă a „Reședinței” Paranal pe platourile de filmare ale faimosului 007 la Pinewood Studios.
Bineînțeles că în realitate, „Reședința” Paranal este căminul tuturor tehnicienilor, inginerilor și astronomilor
care fac din Very Large Telescope sau VLT una din cele mai de succes și eficiente mașinării construite vreodată.
Cine știe, poate că într-o zi chiar VLT va fi protagonistul unui film James Bond.
4 telescoape principale centrale de 8,2 m
4 telescope auxiliare mobile de 1,8 m
Interferometru VLT: Combină lumina telescopelor
Ghid Laser Stelar
Cel mai avansat telescop optic mondial.
Aici Dr. J, încheie transmisiunea ESOcast.
Cerul nu mai este limita.
ESOcast este produs de ESO, Observatorul Sudic European. www.eso.org
ESO, Observatorul Sudic European, este proeminenta organizație interguvernamentală pentru știință și tehnologie în astronomie
care proiectează, construiește și operează telescopele terestre cele mai avansate.
Mulțumim companiilor Sony Pictures și EON Productions Ltd.
Transcrierea: ESO; Traducerea: Daniela H.S.
Taie!